paragraph_text: Ivana Batušić je jedna od osnivačica zagrebačkog Društva za kulturnu suradnju s Francuskom 1952. godine. Dužnost pedagoške savjetnice obnašala je dugo godina. Od 1977. je predsjednica sve do 2002. godine. Na njenu je odlučnu inicijativu 1991. godine dotadašnje zagrebačko Društvo Jugoslavija-Francuska postalo punopravni član svjetske mreže Francuskih alijansi. Alijansa je pod vodstvom gđe Batušić doživjela puni procvat. Ustanova je osim učenja francuskog jezika ponudila širok spektar mogućnosti obrazovanja. Nastavnice su dobile prilike za kvalitetna usavršavanja. Bila je apsolutna zagovornica cjeloživotnog učenja. Niz Batušićkinih zasluga je dug. Na dužnosti predsjednice Francuske alijanse Zagreb zahvalila se 2002. godine i predala ju sljedećim naraštajima.